ΓΡΑΠΤΗ ΕΡΩΤΗΣΗ E-1733/03

υποβολή: Jo Leinen (PSE) προς την Επιτροπή

(23 Μαΐου 2003)

Θέμα: Γλωσσική διάκριση σε προκηρύξεις διαγωνισμών στην ΕΕ

Στην απάντησή της στην ερώτηση Ε-0941/02(1) αναφέρει η Επιτροπή ότι η διατύπωση υποψήφιος με μητρική γλώσσα την δεν είναι σε καμία περίπτωση αποδεκτή βάσει της κοινοτικής νομοθεσίας. Η Επιτροπή ανακοίνωσε περαιτέρω ότι θα συνεχίσει τις προσπάθειές της για την καταπολέμηση κάθε διάκρισης που προκαλείται από την απαίτηση για γνώση μιας γλώσσας ως μητρικής στις αγγελίες θέσεων εργασίας.

Μια πρόσφατα δημοσιευθείσα αγγελία θέσεως εργασίας στο CEDEFOP στη Θεσσαλονίκη (ευρωπαϊκό κέντρο για την ανάπτυξη της επαγγελματικής κατάρτισης, στο διοικητικό συμβούλιο του οποίου εκπροσωπείται και η Επιτροπή) είχε ως τίτλο an English mother-tongue secretary) (γραμματέας με μητρική γλώσσα την αγγλική). Στον κατάλογο των επιμέρους απαιτήσεων αναφερόταν μόνο εξαιρετική γνώση της αγγλικής γλώσσας.

Θεωρεί η Επιτροπή ότι η προαναφερθείσα αγγελία θέσεως εργασίας μέσω του παραπλανητικού τίτλου της προβαίνει σε διακρίσεις κατά όλων τωνποψηφίων που δεν έχουν ως μητρική την αγγλική·

Τι θα πραγματοποιήσει σχετικά η Επιτροπή·

Πώς προτίθεται στο μέλλον η Επιτροπή να προσπαθήσει ώστε να εμποδιστούν παρόμοιες αγγελίες θέσεων εργασίας·

(1) ΕΕ C 229 E της 26.9.2002, σελ. 161.

Απάντηση της κ. Reding εξ ονόματος της Επιτροπής

(9 Ιουλίου 2003)

Το Ευρωπαϊκό Κέντρο για την Ανάπτυξη της Επαγγελματικής Κατάρτισης (Cedefop) είναι ένα αποκεντρωμένο όργανο, που συστάθηκε με ειδικό κανονισμό(1). Είναι αυτόνομο όσον αφορά την πολιτική προσωπικού που τηρεί, επί της οποίας δεν έχει κανέναν έλεγχο η Επιτροπή πέρα από την αντιπροσώπευσή της στο διοικητικό συμβούλιο. Σύμφωνα λοιπόν με το βασικό κανονισμό του κέντρου, ο διευθυντής είναι αυτός που έχει εξουσία επί του προσωπικού το οποίο προσλαμβάνει και απολύει. Ο βασικός κανονισμός του Cedefop διευκρινίζει ότι το γλωσσικό καθεστώς του είναι αυτό που εφαρμόζεται στις Ευρωπαϊκές Κοινότητες.

Η Επιτροπή θεωρεί ότι η χρήση του όρου φυσικός ομιλητής σε αγγελία για θέση εργασίας παραβιάζει τους κοινοτικούς κανόνες σχετικά με την ελεύθερη διακίνηση των εργαζομένων και κάνει διακρίσεις εις βάροςποψηφίων που δεν είναι φυσικοί ομιλητές της αγγλικής.

Η Επιτροπή έχει ερευνήσει την περίπτωση προσφοράς θέσης εργασίας για γραμματέα με μητρική γλώσσα την αγγλική που δημοσιεύθηκε από το Cedefop στις 7 Απριλίου 2003. Το Cedefop ενημέρωσε την Επιτροπή ότι η χρήση της φράσης η αγγλική ως μητρική γλώσσα στην αγγελία για την κενή θέση γραμματέα θεωρήθηκε σημαντική δεδομένου ότι η εργασία περιλαμβάνει ουσιαστική παροχή βοήθειας σε εμπειρογνώμονες του οργανισμού που δεν είναι φυσικοί ομιλητές της αγγλικής και δημοσιεύουν 80 % της εργασίας τους στα αγγλικά. Μέρος του ρόλου του γραμματέα θα είναι να συμβάλει στην εξασφάλιση γλωσσικής ποιότητας στις δημοσιεύσεις του οργανισμού. Το Cedefop επομένως θεώρησε ότι για την εν λόγω θέση απαιτείται τοψηλότερο δυνατό επίπεδο χρήσης της αγγλικής.

Εξ αιτίας των πληροφοριών που έλαβε η Επιτροπή, το Cedefop θα αναδημοσιεύσει την αγγελία για την προαναφερθείσα θέση εργασίας χωρίς να απαιτείται η γνώση της γλώσσας ως μητρικής.

Η Επιτροπή θαπενθυμίσει το ζήτημα στους διευθυντές των αποκεντρωμένων κοινοτικών οργανισμών και θα τους ζητήσει να ενημερώσουν αμέσως τιςπηρεσίες τους.

(1) Κανονισμός (ΕΟΚ) αριθ. 337/75 του Συμβουλίου της 10ης Φεβρουαρίου 1975 περί δημιουργίας Ευρωπαϊκού Κέντρου για την Ανάπτυξη της Επαγγελματικής Καταρτίσεως, ΕΕ L 39 της 13.2.1975, άρθρο 7 παρ. 4.